A Cyclops programmal kapcsolatos esetleges hibák, észrevételek közlési formája

Stereo Vision kft.
Frissítve: 2013.04.26.  GJ.

Mielőtt reklamálna, kérjük, két dolgot tegyen meg:

1. gondosan olvassa el a Cyclops CD-n található leírásokat (A DOC mappában lévő helpeket, gyökérben található Licenszfeltételeket stb.), és olvassa el a program által felkínált Súgó témákat. 
2. gondolja végig a hibajelenséget az előzők függvényében, és próbálja saját maga javítani. Talán csak arról van szó, hogy valaki valamit elpiszkált, hibásan állított be.

---------------------------------------------------------------------------------------------------------
A Cyclops rendszámfelismerő szoftver 12 éve van a piacon. Ez egy jól kiforrott termék,
mentes a „gyerekbetegségektől”.  Magával a szoftverrel, mint működő programmal kapcsolatos reklamáció nem szokott előfordulni.  

Azonban a Cyclops egy mesterséges intelligencia szoftver, ezért nem mentes az olyan jellegű tévedésektől, melyek minden más intelligenciának is sajátjai. Azaz: néha nem ismeri fel a rendszámokat, vagy tévesen ismeri fel. Az ember sem ismeri fel mindig, ha azok maszatosak, vagy sérültek, vagy nem kellő a megvilágítás. 

Leggyakrabban kamera hibák, képhibák, vagy paraméter beállítási hibák vannak a háttérben (bővebben ld. lejjebb).  A paraméterek beállítása és kezelése elsősorban a telepítő feladata. A rendszer üzemeltetése, a beállítások megőrzése a végfelhasználó feladata.

A hibajavítás minél gördülékenyebb elvégzése érdekében 

kérjük a következők betartását:

1. Minden egyes hibajelentést, reklamációt emailben (is) kérjük közölni (info@stereovision.hu).

2. A nekünk küldött hibajelentést szakértő - azaz a helyi üzemeltetésért felelős személy, rendszergazda - állítsa össze, biztosítva ezzel a szakszerűséget és tárgyszerűséget.

3. A hibajelentéshez minden esetben kérjük mellékelni a következőket:

•	A ’copyright.txt’ fájlt. Ez a Cyclops adatlapja, ami tartalmazza a sorozatszámot, kiadási időpontot, végfelhasználó nevét stb. ;

•	A ’Cylops.par’ fájlt. Ez tartalmazza az aktuális beállításokat;

•	A ’CyDiary.abs’ fájlt. Ez a felismerési napló;

•	Benntartózkodók kezelése esetén az összes többi *.abs fájlt: CyAuthorized.abs, Stayings.abs stb. ;

•	A Cyclops.log fájlt. Ha több, hasonló nevű log fájl található, akkor mindet kérjük;

•	Felismerési hiba esetén a reklamált képek közül minél többet, 10-20 darabot, emellett jó, ha hibátlan képeket is kapunk összehasonlításért;

•	'PrintScreen' a működő Cyclopsról, amin látszik a hiba;

•	FONTOS: A hiba előfordulásának pontos időpontját, az azt közvetlenül észlelő személy(ek) nevével együtt.

Ez előbb említett  fájlokat egyrészt a ’Cyclops’ mappában, másrészt a ’CyData’ mappában lehet megtalálni. Bővebbet erről a „Cyclops_Programozói_Rendszerleírás” ban lehet olvasni.

Gyakori hibák

Leggyakrabban kamera beállítási hibák vannak a reklamációk hátterében. Pl. nem megfelelő méretű a zoom, nem megfelelő az éjszakai megvilágítás, stb. 

Vagy nem tartották be az autók mozgására, korrekt forgalmi sávba terelésére, és kapubejáratok esetében a felismerési STOP-vonalon történő megállására vonatkozó alapszabályokat. Mindezek részletesen a "Kamera beállítási alapelvek" fájlban olvashatók.

Az is okozhat felismerési hibát, ha a Cyclops program a paraméterei nincsenek jól az adott körülményekhez igazítva. (Pl. külföldi rendszámok is előfordulnak, de a maximális karakterszám 6 ra van beállítva, stb..)  

Végül az is gyakori hiba, hogy maga a rendszám túlzottan  maszatos, sérült, rozsdás csavar van benne, netán fekete gumiszalaggal van átkötve stb. Ezek egyedi, egy-egy rendszámra vonatkozó, a Cyclops szempontjából nézve külső hibák.

Adatbázis hiba esetén fájl-sérülés, elérési útvonal megváltoztatása, hozzáférési jogosultság hiánya vagy a telepítés utáni megváltozása stb. okozhatnak hibát. Ezek a hibák jellemzően az üzemeltető téves beavatkozásától keletkeznek. (Pl. a rendszergazda utólag korlátozta a normál felhasználó PC hez való hozzáférési jogait.) 

A garanciális időn belül (1 év) saját telephelyünkön ingyen javítjuk az esetleges hibákat, ráhangoljuk a rendszert a körülményekre, ha az szükséges az elvárható szintű hibamentes működéshez.  Ehhez azonban a telepítő és/vagy végfelhasználó aktív és szakszerű közreműködése is szükséges. 

FONTOS: TILOS a PC dátumának megváltoztatása (előre-hátra állítása). Ennek oka, hogy a Cyclops program a napi felismerési kvótát a dátum alapján számolja, ezért észreveszi a dátum megváltozását, és akkor nem működik tovább rendesen. Ezen azután csak a gyártó tud segíteni, de nem ingyen.

A felhasználó szempontjából garanciális hibának tűnő, de valójában helytelen üzemeltetésből, vagy bármi egyéb, a Cyclops program gyártójának fel nem róható okból adódó hiba esetén a hibakeresés és hibajavítás díját kiszámlázzuk. 

Budapest, 2013.04.27

Geier János
Ügyvezető
Stereo Vision kft.
Budapest